Alan Mak

Alan Mak係英國下議院代表咸普郡嘅議員，隸屬英國保守黨，係英國頭一位香港人移民後裔嘅下議院議員。

佢係香港移民第二代，細個喺約克郡生活，喺劍橋大學法律系畢業，再喺牛津大學讀埋法律同商務碩士。佢曾經做過律師，之後自己開公司搞生意。

佢喺2000年入保守黨，幫過當時黨魁夏偉林爭取保留英鎊。2015年英國大選，佢贏咗咸普郡，接替都係保守黨嘅上莊。

雖然佢屋企人係香港人，不過佢話佢唔識講廣東話。有記者問佢本身個中文名係咪真係「麥大粒」，佢無直接回應係定唔係，只係話佢自己不嬲都無用開中文名。

英國政治人
類:律師
類:英國保守黨員
類:牛津大學舊生
類:劍橋大學舊生
類:麥氏